CELEX: 62016CN0146
Language: et
Date: 2016-03-14 00:00:00
Title: Kohtuasi C-146/16: Eelotsusetaotlus, mille on esitanud Bundesgerichtshof (Saksamaa) 14. märtsil 2016 – Verband Sozialer Wettbewerb e.V. versus DHL Paket GmbH

4.7.2016   
            
            
               ET
            
            
               Euroopa Liidu Teataja
            
            
               C 243/15
            
         Eelotsusetaotlus, mille on esitanud Bundesgerichtshof (Saksamaa) 14. märtsil 2016 – Verband Sozialer Wettbewerb e.V. versus DHL Paket GmbH
   (Kohtuasi C-146/16)
   (2016/C 243/16)
   Kohtumenetluse keel: saksa
   
      Eelotsusetaotluse esitanud kohus
   
   Bundesgerichtshof
   
      Põhikohtuasja pooled
   
   
      Hageja ja kassatsioonkaebuse esitaja: Verband Sozialer Wettbewerb e.V.
   
      Kostja ja vastustaja kassatsioonimenetluses: DHL Paket GmbH
   
      Eelotsuse küsimused
   
   
               1.
            
            
               Kas ettevõtja geograafilist aadressi ja isikut puudutavad andmed direktiivi 2005/29/EÜ (1) artikli 7 lõike 4 punkti b tähenduses tuleb esitada juba konkreetset toodet puudutavas trükimeedias avaldatud reklaamis ka juhul, kui tarbijad saavad reklaamitavaid tooteid osta ainult tooteid reklaamiva ettevõtja veebilehe kaudu, mille aadress on selles kommertsteadaandes ära toodud, ja direktiivi artikli 7 lõikes 4 nõutud teave on neile sellel veebilehel või selle veebilehe kaudu kergesti leitav?
            
         
               2.
            
            
               Kas esimesele küsimusele vastamisel on oluline, kas ettevõtja avaldab trükimeedias reklaami omaenda toodete müümiseks ja viitab direktiivi 2005/29/EÜ artikli 7 lõikes 4 nõutud teabega seoses vahetult omaenda veebilehele, või kas asjaomane reklaam hõlmab tooteid, mida müüvad reklaamiva ettevõtja internetiportaalis teised ettevõtjad, ja tarbijad peavad direktiivi artikli 7 lõike 4 kohase teabe saamiseks ühe või mitme täiendava sammuga (klõpsuga) esmalt sisenema kõnealuste teiste ettevõtjate veebilehtedele, kasutades selleks linke portaali käitaja veebilehel, mille aadress on reklaamis ainsana ära toodud?
            
         
      (1)  Euroopa Parlamendi ja nõukogu 11. mai 2005. aasta direktiiv 2005/29/EÜ, mis käsitleb ettevõtja ja tarbija vaheliste tehingutega seotud ebaausaid kaubandustavasid siseturul ning millega muudetakse nõukogu direktiivi 84/450/EMÜ, Euroopa Parlamendi ja nõukogu direktiive 97/7/EÜ, 98/27/EÜ ja 2002/65/EÜ ning Euroopa Parlamendi ja nõukogu määrust (EÜ) nr 2006/2004 (ELT L 149, lk 22).